**סיפור יישובי ירוחם**

1. **התהליך שהתרחש בישוב בשלוש שנות המיזם:**

התפיסה הרשותית הכוללת בנושא הגיל הרך מוחזקת ומוטמעת בירוחם מתחילת הדרך של המיזם. תמי בוחבוט משמשת כמנהלת הגיל הרך היישובית והן כמנהלת המג"ר (מועסקת ע"י עמותת יחדיו). מתוך התפיסה הזאת נעשו בשלוש השנים האחרונות פעולות רבות ומואצות לחיזוק הקשרים, ליצירת תפיסה ושפה אחידה הרואה את ההורים והילדים במרכז ע"י כלל אנשי המקצוע והשותפים. עיקר ההתקדמות נעשתה עם טיפת חלב. והיום הורים הפונים לאחד השירותים בעיר מקבלים מענה מכל מי שצריך ונכון – כל דלת היא הדרך הנכונה. מינוי רכזת הורים וינקות חיזקה מאוד את התפיסה, אפשרה מיפוי מעמיק של ילדים והורים בסיכון הובילה להקמה של מענים מותאמים מתוך למידה מנתונים. הדבר בלט בעיקר סביב ההתארגנות המעמיקה שעשו סביב תקופת הקורונה.

גם הקשרים עם מעונות היום הן המפוקחים והן הפרטיים התחזקו מאוד. הוקם פורום מנהלות משותף המתוחזק ומופעל ע"י מנהלת היל הרך ורכזת ההורים, הוכנסה הדרכה פדגוגית מטעם הרשות למסגרות הפרטיות וכל המסגרות קיבלו הכשרה ייחודית על תקשורת רפלקטיבית.

נקודה שעדיין צרכה חיזוק והבהרה היא הגדרת התפקיד בתוך הרשות של מנהלת הגיל הרך והקשרים שלה עם מנהלת החינוך הקדם יסודי.

1. **פרוט הזירות ותוכנית העבודה לשנת 2021:**

זירת הרשות: המשך מימון פרסום וקמפיין יישובי על תוכניות לגיל הרך

זירת ההורים: מימון משרת רכזת ההורים והינקות ממון ברובו ע"י מנהלת עיר חינוך הפועלת בירוחם. מבקשים השתתפות של 20% במימון המשרה. התוכנית מעטפת רכה שהתחילה לפעול רק לקראת סוף שנת 2020 תמומן ע"ח מח' הרווחה ומשרד הרווחה. מבקשים להמשיך להפעיל תוכניות לאימהות צעירות אחרי לידה הן מהאוכלוסייה הכללית והן חרדיות ולהקים פורום הורים מעורב, פעיל ומשפיע.

זירת אנשי המקצוע: המשך של הכשרות הבין מקצועיות המהוות מנוע משמעותי לשינוי ויצירת הקשרים ביו אנשי המקצוע והמחלקות.

1. **כיווני הטמעה בסוף שנת 2021:**

תהליכי הטמעה נעשים כל הזמן בירוחם. תמי – מנהלת הגיל הרך בגיבוי טל – ראשת העיר מקדת ומחזקת את תחום מכספים עירוניים, מכספי המיזם ומכספי פילנתרופיה שונים. תפקיד רכזת הורים וינקות בדרך להטמעה בעיר. התהליך שנעשה סביב שותפות ההורים בגיל הרך (פרלמנט הורים) הינו חלק מהתהליך רחב של עבודה עם הורים לכל הגילאים בעיר. תוכניות ההורים השונות ימשיכו לעבוד דרך המרכז לגיל הרך.